ਸਿਰਲੇਖ: ਕੋਰੋਨਾਵਾਇਰਸ: ਪੰਜਾਬ, ਹਰਿਆਣਾ ਅਤੇ ਚੰਡੀਗੜ੍ਹ ਵਿੱਚ ਕੋਰੋਨਾ ਦੇ ਹਾਲਾਤਾਂ ਬਾਰੇ ਮਾਹਰ ਕੀ ਕਹਿ ਰਹੇ ਹਨ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਪੰਜਾਬ, ਹਰਿਆਣਾ ਅਤੇ ਚੰਡੀਗੜ੍ਹ ਵਿੱਚ ਕੋਰੋਨਾ ਕਾਰਨ ਕਿਸ ਤਰੀਕੇ ਦੀ ਸਥਿਤੀ ਹੈ ਅਤੇ ਕਿਉਂ ਇਹ ਤੇਜੀ ਨਾਲ ਫੈਲ ਰਿਹਾ ਹੈ, ਇਸ ਮੁੱਦੇ ਉਤੇ ਬੀਬੀਸੀ ਨਿਊਜ਼ ਪੰਜਾਬੀ ਦੇ ਪੱਤਰਕਾਰ ਸਰਬਜੀਤ ਸਿੰਘ ਧਾਲੀਵਾਲ ਨੇ ਪੀਜੀਆਈ ਚੰਡੀਗੜ੍ਹ ਦੇ ਡਾਇਰੈਕਟਰ ਪ੍ਰੋਫੈਸਰ ਜਗਤ ਰਾਮ ਨਾਲ ਗੱਲਬਾਤ ਕੀਤੀ।

ਇਹ ਵੀ ਪੜ੍ਹੋ

ਕੋਰੋਨਾਵਾਇਰਸ ਸਬੰਧੀ ਤੁਹਾਡੇ ਮਨ 'ਚ ਜੋ ਸਵਾਲ ਹਨ ਉਨ੍ਹਾਂ ਦੇ ਜਵਾਬ ਪੀਜੀਆਈ ਦੇ ਡਾਇਰੈਕਟਰ ਤੋਂ ਜਾਣੋ

ਸਵਾਲ - ਕੋਰੋਨਾ ਦੀ ਦੂਜੀ ਲਹਿਰ ਇੰਨੀ ਖ਼ਤਰਨਾਕ ਕਿਉਂ ਹੈ?

ਜਵਾਬ (ਪ੍ਰੋਫੈਸਰ ਜਗਤ ਰਾਮ) - ਕੋਰੋਨਾ ਦੀ ਦੂਜੀ ਲਹਿਰ ਦੇ ਜੋ ਤੱਥ ਸਾਹਮਣੇ ਆਏ ਹਨ, ਉਸ ਤੋਂ ਸਪਸ਼ਟ ਹੋਇਆ ਹੈ ਕਿ ਇਹ ਬਹੁਤ ਤੇਜ਼ੀ ਨਾਲ ਫੈਲ ਰਿਹਾ ਹੈ ਅਤੇ ਇਸ ਦਾ ਇਨਫੈਕਸ਼ਨ ਰੇਟ ਵੀ ਕਾਫ਼ੀ ਜ਼ਿਆਦਾ ਹੈ। 

ਸਵਾਲ - ਵਾਇਰਸ ਦੇ ਤੇਜ਼ੀ ਨਾਲ ਫੈਲਣ ਦੇ ਕਾਰਨ ਕੀ ਹਨ? 

ਜਵਾਬ - ਪਿਛਲੇ ਸਾਲ ਦੇ ਮੁਕਾਬਲੇ ਕੋਰੋਨਾਵਾਇਰਸ ਵਿੱਚ ਕਾਫ਼ੀ ਜ਼ਿਆਦਾ ਬਦਲਾਅ ਆ ਗਿਆ ਹੈ। ਵਾਇਰਸ ਦੀਆਂ ਹੀ ਕਈ ਕਿਸਮਾਂ ਆ ਗਈਆਂ ਹਨ। 

ਅਸੀਂ ਪੀਜੀਆਈ ਦੇ ਵਿੱਚ ਬਕਾਇਦਾ ਇਸ ਦੀ ਖੋਜ ਕਰਵਾਈ ਜਿਸ ਵਿੱਚ ਸਾਹਮਣੇ ਆਇਆ ਕਿ 70 ਫ਼ੀਸਦੀ ਕੇਸ ਯੂਕੇ ਨਾਲ ਸਬੰਧਿਤ ਵਾਇਰਸ ਦੇ ਹਨ। 

ਇਸ ਤੋਂ ਇਲਾਵਾ 20 ਫ਼ੀਸਦੀ 681 ਐੱਚ ਮਊਟੇਸ਼ਨ ਵੀ ਪਾਏ ਗਏ ਹਨ। ਵਾਇਰਸ ਵਿੱਚ ਜੋ ਵੀ ਬਦਲਾਅ ਆ ਰਿਹਾ ਹੈ ਉਹ ਵੀ ਇਸ ਦੇ ਫੈਲਣ ਦਾ ਇੱਕ ਕਾਰਨ ਹੈ ਚਾਹੇ ਉਹ ਪੰਜਾਬ, ਚੰਡੀਗੜ੍ਹ ,ਹਰਿਆਣਾ ਅਤੇ ਦੇਸ਼ ਦੇ ਹੋਰ ਹਿੱਸੇ ਕਿਉਂ ਨਾ ਹੋਣ। 

ਇਸ ਤੋਂ ਇਲਾਵਾ 2020 ਵਿੱਚ ਆਖਿਆ ਗਿਆ ਸੀ ਕਿ ਛਿੱਕਣ ਅਤੇ ਖਾਂਸੀ ਛਿੱਟਿਆਂ ਨਾਲ ਦੂਜੇ ਵਿਅਕਤੀ ਤੱਕ ਪਹੁੰਚਦਾ ਹੈ, ਹੁਣ ਵੀ ਇਹ ਇੱਕ ਕਾਰਨ ਹੈ, ਪਰ ਵਾਇਰਸ ਉਤੇ ਜੋ ਲੈਂਸੈੱਟ ਦੀ ਮੌਜੂਦਾ ਸਟੱਡੀ ਆਈ ਹੈ ਉਸ ਮੁਤਾਬਕ ਇਹ ਹਵਾ ਰਾਹੀਂ ਵੀ ਫੈਲ ਸਕਦਾ ਹੈ। 

ਖ਼ਾਸ ਤੌਰ ਉਤੇ ਜੇਕਰ ਕੋਈ ਬੰਦ ਕਮਰਾ ਹੈ, ਉੱਥੇ ਲੋਕ ਇਕੱਠੇ ਹੋਣਗੇ ਤਾਂ ਵਾਇਰਸ ਤੇਜ਼ੀ ਨਾਲ ਫੈਲ ਸਕਦਾ ਹੈ ਜੇਕਰ ਉੱਥੇ ਮੌਜੂਦ ਲੋਕ ਕੋਵਿਡ ਦੇ ਨਿਯਮਾਂ ਦਾ ਪਾਲਨ ਨਹੀਂ ਕਰ ਰਹੇ। 

ਸਵਾਲ - ਕੀ ਮੌਸਮ ਦਾ ਵੀ ਵਾਇਰਸ ਉਤੇ ਖ਼ਾਸ ਅਸਰ ਰਹਿੰਦਾ ਹੈ?

ਜਵਾਬ - ਮੌਸਮ ਦਾ ਵਾਇਰਸ ਉਤੇ ਕੋਈ ਅਸਰ ਨਹੀਂ ਰਹਿੰਦਾ ਹੈ। ਜਿਵੇਂ ਸਰਦੀਆਂ ਵਿੱਚ ਜ਼ੁਕਾਮ ਆਮ ਤੌਰ ਉਤੇ ਰਹਿੰਦਾ ਹੈ, ਉਸ ਵਕਤ ਇਸ ਦੇ ਫੈਲਣ ਦੀ ਸੰਭਾਵਨਾ ਜ਼ਿਆਦਾ ਹੋ ਸਕਦੀ ਹੈ।

ਇਹ ਵੀ ਪੜ੍ਹੋ

ਸਵਾਲ - ਪੰਜਾਬ ਵਿੱਚ ਕੋਵਿਡ ਦੇ ਕਾਰਨ ਮੌਤ ਦਰ ਕਿਉਂ ਜ਼ਿਆਦਾ ਹੈ?

ਜਵਾਬ - ਕੋਰੋਨਾਵਾਇਰਸ ਨੂੰ ਲੈ ਕੇ ਲੋਕਾਂ ਦਾ ਲਾਪਰਵਾਹੀ ਵਾਲਾ ਵਿਵਹਾਰ, ਵੱਡੇ ਪ੍ਰੋਗਰਾਮਾਂ ਵਿੱਚ ਕੋਵਿਡ ਦੀਆਂ ਹਿਦਾਇਦਾ ਦਾ ਪਾਲਨ ਨਾ ਕਰਨਾ, ਇਹ ਸਭ ਤੋਂ ਵੱਡਾ ਕਾਰਨ ਹੈ। 

ਇਸ ਤੋਂ ਇਲਾਵਾ ਯੂਕੇ ਕੋਰੋਨਾਵਾਇਰਸ ਦੇ ਫੈਲਣ ਦਾ ਇੱਕ ਕਾਰਨ ਵਿਦੇਸ਼ ਤੋਂ ਆਉਣ ਜਾਣ ਵਾਲੇ ਲੋਕਾਂ ਨਾਲ ਜ਼ਿਆਦਾ ਘੁਲ਼ਨਾ-ਮਿਲਣਾ ਹੈ ਕਿਉਂਕਿ ਸਟੱਡੀ ਦੇ ਵਿਚ 70 ਫ਼ੀਸਦੀ ਮਰੀਜ਼ਾਂ ਵਿੱਚ ਯੂਕੇ ਨਾਲ ਸਬੰਧਿਤ ਕੋਰੋਨਾਵਾਇਰਸ ਦੇ ਲੱਛਣਾਂ ਦਾ ਮਿਲਣਾ, ਇਸ ਗੱਲ ਨੂੰ ਪ੍ਰਮਾਣਿਤ ਕਰਦਾ ਹੈ।

ਸਵਾਲ - ਯੂਕੇ, ਦੱਖਣੀ ਅਫ਼ਰੀਕਾ ਜਾਂ ਫਿਰ ਬ੍ਰਾਜ਼ੀਲ ਦੇ...